Jeg har købt en sofa hos Nordic nesting, og jeg er ked af at sige det men jeg har sjældent oplevet så dårlig information og service. Først da jeg er nede og se på sofaen får jeg udregnet en pris, og da jeg en uge senere vender tilbage til butikken bliver jeg informeret om at sofaen er steget med 1800kr, grundet forvirring om prisforskelle på stellene til sofaen. Lettere irriteret bliver jeg nødsaget til at betale 1800kr yderligere(møblet koster i forvejen 10.000kr+, så jeg syntes det er rigtigt mange penge). Jeg bliver informeret om at leveringen vil være inden for 6-8 uger(hvilket også er det der står på deres website), og efter en uge bliver jeg informeret om at det vil være den ottende uge jeg modtager sofaen i. I de dokumenter jeg modtager står der de ikke kan specificere hvornår på dagen møblet leveres, og de vil kontakte mig dagen før levering. Min partner og jeg koordinere således at en af os kan være hjemme mellem 10-17 den pågældende uge. Da vi når torsdag i leveringsugen uge ringer jeg så for at høre hvad status på sofaen er. Lettere irriteret bliver der svaret at det er et Estimat for modtagelse, og derfor ikke 100% sikkert at sofaen vil blive leveret der.(men man kan altså ikke bruge et estimat til meget hvis man bliver opdateret løbende om ændringer)Jeg bliver informeret om de vil vende tilbage til mig inden dagen er omme. De vender ikke tilbage, så jeg ringer selv dagen efter(de påstår at have sendt en SMS men jeg har intet modtaget). Her bliver jeg så informeret om at sofaen ikke er kommet men vil komme i staten af næste uge. De lover også at Hvis jeg ikke hører noget bliver jeg at blive ringet op onsdag. De ringer ikke. Så ringer jeg selv dagen efter, og bliver informeret om de vil se om sofaen er kommet. Denne gang bliver jeg dog ringet op igen, og informeret om at sofaen ikke er kommet og de nu vil påbegynde at undersøge hvor den bliver af! De ringer så tilbage og fortæller at sofaen ikke er produceret færdig og først vil komme i starten af den efterfølgende uge. Aftenen før sofaens ankomst skriver de til mig at jeg skal betale det resterende af sofaen og ringer til mig tre gange og sender tre sms'er inden for de næste 12 timer for at rykke for betalingen. Jeg ringer til selskabet og ytrer min skuffelse over deres service, og de medgiver at det ikke har været optimalt, og det også var forkert at fortælle mig sofaen ville komme i begyndelsen af ugen efter, når nu de faktisk ikke havde undersøgt hvor den var. Jeg betaler det resterende beløb for sofaen samme aften. Da jeg modtager sofaen (10 dage efter leveringsugen) modtager jeg sofaen med det forkerte stel!(vel og mærke det billige stel, og ikke det jeg har betalt 1800kr ekstra for) Fustræret ringer jeg og fortæller hvad der er sket, og bliver informeret om at de vil kontakte fabrikanten for at anskaffe mig det rigtige stel. Jeg siger også at jeg ser mig nødsaget til at få en form for kompensation for denne service, da jeg syntes det er under lavmålet. Dagen efter får jeg en besked hvori der står fabrikanten vil kontakte mig i løbet af dagen og ellers vil jeg høre fra butikken Der står også at der vil være en "lille gave" som plaster på såret næste gang jeg kommer forbi butikken. Fabrikanten kontakter mig først mandag ugen efter og afslutningsvis får jeg leveret stellet om onsdagen. (Dvs 17 dage efter leveringsugen)Jeg er rigtigt glad for mit møbel men meget skuffet over den service jeg har fået. Jeg føler på nuværende tidspunkt at jeg hellere vil forbeholde mig retten til at ytre mig om denne service end at modtage nogen form for lille gave som kompensation. Jeg vil derfor ikke anbefale Nordic Nesting til andre.